iraklixyz/georgian-wikipedia-cleaned huggingface dataset:
ლუინ დეივისის შიგნით

„ლუინ დეივისის შიგნით“ — ძმები კოენების 2013 წლის ფილმი. ფილმი აღწერს გამოგონილი ფოლკ-მუსიკოსის, ლიუინ დეივისის ყოფას. ის ეძღვნება ცნობილ ამერიკელ ფოლკ-მუსიკოს დეივ ვან რონკს და დაფუძნებულია მის მემუარებზე, რომელიც 2005 წელს გამოსცა. ფილმმა მიიღო კანის კინოფესტივალის გრან პრი.

სიუჟეტი
მოქმედება ვითარდება ნიუ-იორკში 1950-იანი წლების ბოლოს. ლუინ დეივისი ნიჭიერი ფოლკ-მომღერალია კუინზიდან. მას თავი გრინვიჩ ვილიჯის კლუბებში გამოსვლითა და რადიო ჩაწერებით გააქვს. დეივისი უსახლკარო და უფულოა, სიყვარულშიც არ უმართლებს და ოჯახთანაც კავშირი თითქმის გაწყვეტილი აქვს. ღამეს ებრაელი მეგობრის ოჯახში ათევს, სანაცვლოდ კი მათ კატას უვლის, მიუხედავად იმისა, რომ კატებს ვერ იტანს.

თავის დროზე დეივისმა პარტნიორთან ერთად სიმღერა ჩაწერა, რომელიც ჰიტად იქცა. შემდეგ მისი პარტნიორი ვაშინგტონის ხიდიდან გადახტა და თავი მოიკლა. ლუინი დეპრესიული და უხეში გახდა. დეივისს მხოლოდ ერთი ალბომი აქვს ჩაწერილი, რომელსაც სახელად „ლუინ დეივისის შიგნით“ ჰქვია. ალბომი დეივისმა მოხუცი აგენტის, მელის მეშვეობით ჩაწერა. დეივისის იმედი ჩიკაგოში მყოფი პროდიუსერი ბად გროსმანია. დეივისი მასთან მიემგზავრება, რათა ალბომი მოასმენინოს.

როლებში
ოსკარ აიზეკი - ლუინ დეივისი
კერი მალიგანი - ჯინ ბერკლი
ჯასტინ ტიმბერლეიკი - ჯიმ ბერკლი
მაქს კაზელა - პაპი კორსიკატო
ჯონ გუდმენი - როლანდ ტერნერი
გარეტ ჰედლანდი - ჯონი ფაივი
ფარიდ მარი აბრაამი - ბად გროსმანი
ითან ფილიპსი - მიჩ გორფეინი
ბენ პაიკი - ბობ დილანი

შექმნა
ფილმის ინსპირაცია იყო დეივ ვან რონკის 2005 წელს გამოსული მემუარები. რონკმა 1963 წელს გამოუშვა ალბომი . მასზე გამოსახული იყო თავად ვან რონკი კატასთან ერთად. მიუხედავად იმისა, რომ პერსონაჟი ლუინ დეივისი გამოგონილია, ფილმში გრინვიჩ ვილიჯში არსებული რეალური კლუბებია ნაჩვენები და ` . ასევე რეალური პროტოტიპები ჰყავდათ ლუინის მეგობრებს, ჯიმსა და ჯინს. ეს იყო 1960-იანებში რეალურად არსებული დუეტი ჯიმი და ჯინი, რომელიც შედგებოდა ჯიმ გლოვერისა და ჯინ რეისაგან.

ჯილდოები
კანის 2013 წლის ფესტივალზე ფილმი გრან-პრით დაჯილდოვდა და ნომინირებული იყო ოქროს პალმის რტოზე. ფილმმა მიიღო ოსკარის ორი და ოქროს გლობუსისა და -ს სამ-სამი ნომინაცია.
დაუშვილი

საკუთარი სახელი დაუშვილი შეიძლება აღნიშნავდეს ერთ-ერთ შემდეგ პიროვნებათაგანს:

ავთანდილ დაუშვილი — ინჟინერი
ალექსანდრე დაუშვილი — ისტორიკოსი
თამაზ დაუშვილი — ბიზნესმენი, პოლიტიკოსი
კოტე დაუშვილი — თეატრისა და კინოს მსახიობი
მიხეილ დაუშვილი — იურისტი, პოლიტიკოსი
მურთაზ დაუშვილი — ფეხბურთელი
ნიკა დაუშვილი — ფეხბურთელი
მამლუქების სასულთნო

მამლუქების სასულთნოში შეიძლება იგულისხმებოდეს
მამლუქების სასულთნო ეგვიპტეში — არსებობდა 1250–1517 წლებში, მოიცავდა: შუასაუკუნეების ეგვიპტეს, ლევანტს, თიჰამას და ჰიჯაზს.
მამლუქების სასულთნო ინდოეთში — არსებობდა 1206–1290 წლებში, მოიცავდა: დღევანდელ ჩრდილოეთ ინდოეთს, პაკისტანს და ბენგალს 1206-დან 1290 წლამდე.

იხილეთ აგრეთვე:
მამლუქების დინასტია ერაყში
ევროპის საფეხბურთო ჩემპიონატი 1996: ფინალი

ევროპის საფეხბურთო ჩემპიონატი 1996: ფინალი — ევროპის 1996 წლის საფეხბურთო ჩემპიონატის დასკვნითი მატჩი, რომელმაც ტურნირის გამარჯვებული გამოავლინა. მატჩი გაიმართა 1996 წლის 30 ივნისს უემბლიზე, ლონდონში. ეს იყო პირველი მატჩი ფეხბურთის ისტორიაში, რომელშიც გავიდა ოქროს გოლი. ფინალში ერთმანეთს შეხვდენენ გერმანიისა და ჩეხეთის რესპუბლიკის ნაკრები გუნდები. შეცვლაზე შესული ოლივერ ბირჰოფის დუბლით გერმანიამ რიგით მესამე ტიტული მოიგო.

გზა ფინალამდე
ჩეხეთისთვის ეს იყო პირველი ევროპის ჩემპიონატი ჩეხოსლოვაკიის დაშლის შემდეგ. ორივე ნაკრები მოხვდა ჯგუფში, სადაც მათი პირველი შეხვედრა გერმანიის გამარჯვებით, ანგარიშით 2-0 დასრულდა. გერმანიამ ფინალამდე ტურნირიდან გააგდო მასპინძელი ინგლისის ნაკრები, რომელიც ნახევარფინალში პენალტების სერიაში დაამარცხა.

ფინალი
შტეფან კუნცს პირველ ტაიმში ორი საგოლე მომენტი ჰქონდა, მაგრამ ვერ გამოიყენა. მეორე ტაიმში საჯარიმოში კარელ პობორსკის წაქცევის გამო დანიშნული თერთმეტმეტრიანი დარტყმის შემდეგ ჩეხები დაწინაურდნენ. ანგარიში შეცვლაზე შესულმა ოლივერ ბირჰოფმა კრისტიან ციგეს ჩაწოდების შემდეგ, თავური დარტყმით გაათანაბრა. დამატებით დროში კვლავ ბირჰოფმა გაიტანა და ოქროს გოლით გერმანიის ნაკრებს მესამე წოდება მოუტანა.

დეტალები
ბრიუგეში

ბრიუგეში — 2008 წლის ბრიტანული შავი კომედია. რეჟისორი და სცენარის ავტორია მარტინ მაკდონაჰი. მას ფილმის გადაღების იდეა დაებადა ბრიუგეში მოგზაურობის და ამბივალენტური შთაბეჭდილებების შემდეგ, რაც მან ფილმის ორ პერსონაჟის ბრიუგეს მიმართ განსხვავებულ დამოკიდებულებებში ასახა. კოლინ ფარელმა მოიპოვა ოქროს გლობუსის ჯილდო საუკეთესო მსახიობი კაცისთვის მიუზიკლსა ან კომედიაში.

სიუჟეტი
რეი და კენი დაქირავებული მვკლელები არიან. რეი ლონდონში დავალებას კარგად ვერ შეასრულებს. ბოროტი შეფი გერი ორთავეს დბრიუგეში გაგზავნის. ბელგიის დედაქალაქში კენი ტურისტივითაა, რეი კი ვერ ერთობა, სანამ ბელგიელ მომხიბვლელ გოგოს არ გაიცნობს. ამასობაში კი გერი კენს ჩუმად რეის მოკვლას დაავალებს.
ეგვიპტის მეორე დინასტია

ეგვიპტის მეორე დინასტია (ან დინასტია ; ძვ.წ. 2890 – ძვ.წ. 2686) — ძველი ეგვიპტის მმართველთა დინასტია, რომელიც არქაული პერიოდის ორი დინასტიიდან ერთ-ერთია. მათი მმართველობის დროს მთავრობა ცენტრალიზებული იყო ქალაქ თინისიში. ეგვიპტის მეორე დინასტიის მმართველობა ძველი ეგვიპტის ისტორიის ყველა ბუნდოვან პერიოდში შედის. მათი მეფობა დაიწყო ძვ.წ. 2890 წელს, ფარაონ ჰოტეპსეჰემუისთან ამ დინასტიის პირველ წარმომადგენელთან ერთად და დასრულდა ძვ.წ. 2686 წელს, დინასტიის უკანასკნელი ფარაონი იყო ხასეხემუი.
ცეტინიე

ცეტინიე — მონტენეგროს ისტორიული და კულტურული ცენტრი. მონტენეგროს კონსტიტუციის თანახმად ცეტინიე ქვეყნის დედაქალაქია პოდგორიცასთან ერთად. მასში განთავსებულია რესპუბლიკის პრეზიდენტის და მონტენეგროს კულტურის სამინისტროს ოფიციალური რეზიდენცია.

ქალაქში განთავსებულია მონტენეგროს ეროვნული მუზეუმი, თეატრი და მონტენეგროს უნივერსიტეტის სამი ფაკულტეტი. - საუკუნეების დასაწყისის თეთრი ქვის ნაგებობები, სამთავრო და სამეფო სასახლეები.

როგორც დასახლება ცნობილია 1440-იანი წლებიდან. ცეტინიეს მონასტერი, რომელიც დააარსა ივან ჩერნოევიჩმა 1484 წელს, გახდა მონტენეგროს მიტროპოლიტის მმართველების რეზიდენცია და შემდეგ მონტენეგრო-ლიტოვიის მიტროპოლიის საყდარი, თურქი დამპყრობლების წინააღმდეგ მონტენეგროს წინააღმდეგობის ერთ-ერთი ცენტრი. 1878-1918 წლებში დამოუკიდებელი მონტენეგროს დედაქალაქია. 1929 წლიდან 1941 წლამდე იუგოსლავიის სამეფოს ზეტა-ბანოვინას ოლქის ადმინისტრაციული ცენტრი.

მოსახლეობა
2003 წლის აღწერის მონაცემებით, ცეტინიეს მუნიციპალიტეტში ცხოვრობდა 18 482 ადამიანი, აქედან ქალაქ ცეტინიეში — 15 137.

მუნიციპალიტეტის მოსახლეობის რაოდენობა:

1981 წლის მარტი — 14 088

1991 წლის მარტი — 15 946

2003 წლის ნოემბერი — 18 482

ბოლო აღწერით, მოსახლეობის 90%–ზე მეტი მონტენეგროელია, ხოლო დაახლოებით 5 % — სერბი.

რელიგია
ცეტინიეში არის მონტენეგრო–ზღვისპირეთის მიტროპოლიტის რეზიდენზია. ასევე აქ ფუნქციონირებს სასულიერო აკადემია.

არაერთ მართლმადიდებლურ ტაძარს შორის ცეტინიეში მდებარეობს წმ. ანტონ პადუელის კათოლიკური ეკლესია.
მუსტაფა III

მუსტაფა ( დ. 28 იანვარი 1717 — გ. 21 იანვარი 1774) — ოსმალეთის იმპერიის სულთანი 1757-1774 წლებში. სულთან აჰმედ -ის შვილი. ტახტის მემკვიდრე მისი ძმა აბდულჰამიდ იყო.

ბიოგრაფია
მუსტაფა ტახტზე ასვლამდე 27 წლის მანძილზე იზოლირებული იყო თოფქაფის სასახლეში. მისი მმართველობის წლები გამოირჩეოდა ოსმალთათვის წარუმატებელი რუსეთ-ოსმალეთის ომით. ასევე აღსანიშნავია ის ფაქტიც, რომ 1757 წლის დეკემბერში, ხრესილის ბრძოლაში ქართველებმა, სოლომონ -ის მეთაურობით სასტიკად დაამარცხეს ოსმალები და განდევნეს იმერეთიდან. ხოლო 1768 წელს, საბოლოოდ შეუწყვიტეს მათ ხარკი.

მუსტაფა იყო ენერგიული და წინდახედული პოლიტიკოსი. მას სურდა არმიისა და სახელმწიფო აპარატის განახლება, რათა შეემცირებინა სხვაობა ოსმალეთის იმპერიის და ევროპის ძლიერ სახელმწიფოებს (მათ შორის რუსეთს) შორის.

ამის მიუხედავად მის მმართველობაში გაგრძელდა იმპერიის შესუსტება, რომელიც ასი წლის წინ იყო დაწყებული. მოდერნიზების მცდელობა არ იყო საკმარისი იმისათვის, რომ შეეჩერებინათ ეს ვარდნა. ნებისმიერი რეფორმა თუ გეგმა , შეეცვალათ ადმინისტრაციული სტატუს-კვო იწვევდა კონსერვატულად განწყობილი იანიჩარების და იმამთა დიდ წინააღმდეგობას. მუსტაფა იძულებული გახდა მხარი დაეჭირა დასავლელი მრჩეველებისთვის, რათა არმიაში გაეტარებინა ფეხოსანთა და არტილერისტთა ნაწილების რეფორმა. ამის პარალელურად სულთნმა ბრძაენბა გასცა დაეარსებინათ მათემატიკის, ზღვაოსნობის და მეცნიერების აკადემია.

მუსტაფა უფრთხოდა ომს, რადგან კარგად ჰქონდა გააზრებული თავისი სამხედრო ძალების სისუსტე. თუმცა რუსეთის კომპანიამ პოლონეთში და ასევე საფრანგეთის დიპლომატიურმა გავლენამ მუსტაფა იძულებული გახადა გამოეცხადებინა რუსეთისთვის ომი, რომელშიც სასტიკად დამარცხდა.

მუსტაფა -ს ჰყავდა ორი ვაჟი — სელიმ და მეჰმედი და ხუთი ქალიშვილი.

1774 წელს, მისი გარდაცვალების შემდეგ, ოსმალეთის საიმპერატორო ტახტზე ავიდა მისი ძმა, აბდულჰამიდ .
ებრალიძე

საკუთარი სახელი ებრალიძე შეიძლება აღნიშნავდეს ერთ-ერთ შემდეგ პიროვნებათაგანს:

ავთანდილ ებრალიძე — ქართველი ფეხბურთელი
ალექსანდრე ებრალიძე — ქართული წარმომავლობის რუსი ბიზნესმენი
ამირან ებრალიძე — ქართველი ესტრადის მომღერალი
არჩილ ებრალიძე — ქართველი მოჭადრაკე
არჩილ ებრალიძე — ქართველი ისტორიკოსი
ზორბეგ ებრალიძე — ქართველი ფეხბურთელი
მირიან ებრალიძე — ქართველი ინჟინერი
რევაზ ებრალიძე — ქართველი დრამატურგი, კინოსცენარისტი
სოსო ებრალიძე — ქართველი ესტრადის მომღერალი
ჯუმბერ ებრალიძე — ქართველი რეჟისორი, სცენარისტი
ალექსანდრე აფროდისიელი

ალექსანდრე აფროდისიელი (; ახ.წ საუკუნის ბოლო- საუკუნის დასაწყისი) — ფილოსოფოს-პერიპატეტიკოსი, არისტოტელეს ნაშრომთა კომენტატორი. არისტოტელე მიტილენისა და სოზიგენის მოსწავლე. ალექსანდრე ცხოვრობდა ათენში რომაელი იმპერატორების ლუციუს სეპტიმიუს სევერუსისა და კარაკალას დროს. მის მიერ არისტოტელეს ნაშრომების მიმართ დაწერილი კომენტარებიდან განსაკუთრებით მნიშვნელოვანია „მეტაფიზიკის“ კომენტარები.

არისტოტელეს სხვა კომენტატორებისგან განსხვავებით ალექსანდრე უფრო დამოუკიდებელი აზროვნებით გამოირჩევა; მას ეკუთვნის მეტაფიზიკის საკითხთა გონებამახვილური განხილვები, მიმართული სტოიკოსების წინააღმდეგ. გვიანდელი ანტიკური ხანის ავტორები, რომელიც ალექსანდრეს ავტორიტეტს აღიარებდნენ, ხშირად მოიხსენიებდნენ მას, როგორც, უბრალოდ კომენტატორს, მსგავსად არისტოტელესი, რომელსაც ხშირად მხოლოდ „ფილოსოფოსის“ სახელით მოიხსენიებდნენ.
მეზია

მეზია — ანტიკური რეგიონი და გვიანდელი რომის პროვინცია ბალკანეთში. მდებარეობდა დუნაის სამხრეთით და იყოფოდა ორ ნაწილად. მეზია სუპერიორი - მოიცავდა დღევანდელი სერბეთის ტერიტორიის უმეტეს ნაწილს (ვოევოდინას გამოკლებით) და მაკედონიის ჩრდილოეთს, ხოლო მეზია ინფერიორი ჩრდილოეთ ბულგარეთს და დობრუჯას რუმინულ ნაწილს.
ფატმა სულთანი (სელიმ II-ის ქალიშვილი)

ფატმა ჰანიმ სულთანი ( დ. 1548, მანისა — 1585, სტამბოლი) — ოსმალეთის იმპერიის სულთნის სელიმ -ის და მისი კანონიერი ცოლის ნურბანუ სულთნის ქალიშვილი

ბიოგრაფია
ფატმა სულთანი იყო სელიმ -ის და ნურბანუ სულთნის მესამე ქალიშვილი და ბოლო შვილი. ის დაიბადა 1548 წელს მანისაში სელიმის ტახტზე ასვლამდე. დაქორწინებული იყო სიავუშ-ფაშაზე. ფატმა სულთნის ქორწინებაზე და მის შვილებზე ისტორიული ფაქტები არ არსებობს. ფატმა ჰანიმ სულთანი გარდაიცვალა 1585 წელს სტამბოლში.
შაჰ სულთანი (სელიმ II-ის ქალიშვილი)

შაჰ ჰანიმ სულთანი ( დ. 1544 — გ. 1580) — ოსმალეთის იმპერიის სულთნის და მისი კანონიერი ცოლის ნურბანუ სულთნის ქალიშვილი.

შაჰ სულთანი დაიბადა 1544 წელს მანისაში. ორჯერ იყო დაქროწინებული. მისი პირველი მეუღლე იყო ჰასან ეფენდი, რომლის გარდაცვალების შემდეგ მეორედ დაქორწინდა, ამჯერად, ზალ მაჰმუდ-ფაშაზე. შაჰ სულთანს ორი შვილი ჰყავდა. შაჰ ჰანიმ სულთანი გარდაიცვალა 1580 წლის სექტემბერში. დაკრძალულია აია-სოფიაში.
რივერსაიდი

რივერსაიდი — ქალაქი აშშ-ში. მდებარეობს კალიფორნიის შტატში. ქალაქი დაარსდა 1870 წელს. რივერსაიდის მთლიანი ფართობი 225 კმ²-ია.

საგანმანათლებლო დაწესებულებები
კოლეჯები და უნივერსიტეტები
რივერსაიდის სითი–კოლეჯი
ლა–სიერას უნივერსიტეტი
რივერსაიდის უნივერსიტეტი, კალიფორნია

საშუალო სკოლები
არლინგტონის საშუალო სკოლა
მარტინ ლუთერ კინგის საშუალო სკოლა
რამონის საშუალო სკოლა
პოლიტექნიკური საშუალო სკოლა
ბულგარეთის პირველი იმპერია

ბულგარეთის პირველი იმპერია — შუა საუკუნეების ბულგარული სახელმწიფო. მდებარეობდა ჩრდილო-აღმოსავლეთ ბალკანეთში.

680 წელს ბულგარებმა ასპარუხის მეთაურობით და სამხრეთ სლავური სახელმწიფოების დახმარებით ბალკანეთიდან განდევნეს ბიზანტიელები და დააარსეს ბულგარეთის პირველი იმპერია. მისი ძლიერების მწვერვალზე სამეფო მოიცავდა ტერიტორიას ბუდაპეშტიდან შავ ზღვამდე და თანამედროვე უკრაინის ტერიტორიაზე დნეპრიდან ადრიატიკის ზღვამდე. ბულგარების სამეფო ბიზანტიისთვის ჩრდილოეთით მდებარე მთავარ მოწინააღმდეგეს წარმოადგენდა, რის გამოც მათ შორის რამდენიმე ომი მოხდა. მათ შორის ასევე იყო თანამშრომლობის პერიოდებიც, განსაკუთრებით არაბების მიერ კონსტანტინოპოლის ალყის დროს, როდესაც ბულგარეთმა მნიშვნელოვანი როლი ითამაშა არაბების დამარცხებაში.

ბულგარეთის პირველი იმპერია განიცდიდა ბიზანტიური კულტურის ძლიერ გავლენას, რამაც განაპირობა ბულგარეთის გაქრისტიანება 864 წელს. დასავლეთ ბალკანეთში არსებული ავარიის საკაგანოს დაშლის შემდეგ ბულგარეთის ტერიტორიები ჩრდილო-დასავლეთით გაფართოვდა და მის ფარგლებში შუა დუნაის დაბლობიც მოექცა (დღევანდელი უნგრეთი). ბულგარებმა ასევე წარმატებას მიაღწიეს პაჭანიკების, ყივჩაღების და მადიარების წინააღმდეგ.

- საუკუნეებში სიმეონ -მა ბიზანტიელების წინააღმდეგ ბრძოლებში რამდენიმე გამარჯვებას მიაღწია და ქვეყნის საზღვრები მაქსიმალურად გააფართოვა. ბულგარებმა 917 წელს ახელოსის ბრძოლაში ბიზანტიის არმიის განადგურების შემდეგ 923-924 წლებში კონსტანტინოპოლსაც შემოარტყეს ალყა. ბიზანტიამ შეძლო მდგომარეობის გამოსწორება და 1014 წელს ბასილი -ს მეთაურებით კლიუჩთან ბრძოლაში ბულგარელები სასტიკად დაამარცხეს. 1018 წელს ბოლო ბულგარული ციხე-სიმაგრეებიც დანებდნენ ბიზანტიას და ბულგარეთის პირველმა იმპერიამ არსებობა შეწყვიტა. ის 1185 წელს ბულგარეთის მეორე იმპერიამ ჩაანაცვლა.
სალიჰა დილაშუბ სულთანი

სალიჰა დილაშუბ ვალიდე სულთანი ( დ. 1627 — გ. 1689) — ოსმალეთის იმპერიის სულთნის იბრაჰიმ -ის მეორე ცოლი. სულეიმან -ის დედა. ვალიდე სულთანი.

ბიოგრაფია
მისი წარმოშობა უცნობია, ზოგიერთი ისტორიკოსის მიხედვით, იგი დაიბადა 1627 წელს სერბიაში. მისი დაბადების სახელი ეკატერინა იყო.1642 წლის აპრილში გაუჩნდა უფლისწული სულეიმანი (შემგომში სულეიმან ).

ზოგიერთ ოსმალურ ქრონიკაში იგი მოიხსენიება როგორც „აშუბი“. სალიჰა დილაშუბ სულთანი იბრაჰიმის პირველი ფავორიტი ხარჭა იყო. ასევე აღსანიშნავია,რომ იბრაჰიმის ყველა ხარჭა,გარდა სალიჰა დილაშუბისა, 1000 აქჩეს იღებდა, სალიჰა კი-1300-ს. იგი ძალიან მეამიტი და ურჩი ხასიათის იყო.

სულთან იბრაჰიმის ტახტიდან ჩამოგდებისა და სიკვიდლის შემდეგ , იგი ძველ სასახლეში გააძევეს. სალიჰა იმედოვნება რომ თურჰან ჰატიჯე სულთანსა და ქოსემ სულთანს შორის კონფლიქტი მას გზას გაუხსნიდა დედა სულთნობისკენ. ქოსემი გეგმავდა თურჰანის შვილის, მეჰმედის ტახტიდან ჩამოგდებას და სულეიმანის, სალიჰას შვილის ტახტზე აყვანას. თუმცა,გეგმა გამჟღავნდა და თურჰან სულთანმა ჰარემის ზანგი საჭურისის დამხარებით ქოსემი მოკლა. ამით სალიჰას ასპარეზს დაღი ადესვა და 39 წელი ძველ სასახლეში გაატარა. 1687 წელს მეჰმედ იანიჩრებმა ტახტიდან ჩამოაგდეს და მის ნაცვლად აიყვანეს სალიჰას შვილი სულეიმან . შვილის ოთხწლიანი მართველობიდან იცოცხლა მხოლოდ ორი წელი. გარდაიცვალა 1689 წელს. დაკრძალულია სულეიმანის მეჩეთში, სტამბოლში.
კინგსლი კომანი

კინგსლი კომანი ( დ. 13 ივნისი, 1996) — ფრანგი ფეხბურთელი, თამაშობს საუდის არაბეთის კლუბში „ალ-ნასრი" და საფრანგეთის ეროვნულ საფეხბურთო ნაკრებში.

საკლუბო კარიერა
პარი სენ-ჟერმენი
კომანმა „პარი სენ-ჟერმენის“ შემადგენლობაში ჩაატარა მატჩი და გახდა კლუბის ისტორიაში ყველაზე ახალგაზრდა ფეხბურთელი. ის იყო 16 წლის, 8 თვისა და 4 დღის.

იუვენტუსი
2014 წლის 7 ივლისს, ტურინის „იუვენტუსმა“ გააფორმა მასთან კონტრაქტი, მაშინ როდესაც კომანმა უარი თქვა „არსენალის“, „ტოტენჰემისა“ და „ნიუკასლის“ შემოთავაზებებზე.

ტიტულები
საკლუბო
პარი სენ-ჟერმენი (4)
ლიგა 1 (2): 2012-13, 2013-14
საფრანგეთის საფეხბურთო სუპერთასი (1): 2013
საფრანგეთის ლიგის თასი (1): 2013-14

იუვენტუსი (4)
სერია : 2014-15, 2015-16
იტალიის საფეხბურთო თასი: 2014–15
იტალიის საფეხბურთო სუპერთასი: 2015

ბაიერნი (20)
ბუნდესლიგა: 2015–16, 2016–17, 2017–18, 2018–19, 2019–20, 2020–21, 2021–22, 2022–23, 2024-25
გერმანიის საფეხბურთო თასი: 2015–16, 2018–19, 2019–20
გერმანიის საფეხბურთო სუპერთასი: 2016, 2017, 2018, 2020, 2021, 2022
უეფა-ს ჩემპიონთა ლიგა: 2019–20
ფიფა-ს მსოფლიო საკლუბო ჩემპიონატი: 2020
კასრაძე

საკუთარი სახელი კასრაძე შეიძლება აღნიშნავდეს ერთ-ერთ შემდეგ პიროვნებათაგანს:

გიორგი კასრაძე — ქართველი ფერმწერი, გრაფიკოსი
დავით კასრაძე — ქართველი მწერალი
დინარა კასრაძე — ქართველი პათოლოგანატომი
იოსებ კასრაძე — ქართველი ექიმი, პოლიტიკოსი, ფოლკლორისტი
იური კასრაძე — ქართველი არქიტექტორი
ლაშა კასრაძე — ქართველი ფეხბურთელი
მანანა კასრაძე-დამერი — ქართველი ფიზიკოსი, პედაგოგი
მინდია კასრაძე — ქართველი ტრავმატოლოგ-ორთოპედი
მიქაელი (კასრაძე) — ქართველი საეკლესიო პირი
ნინო კასრაძე — ქართველი მსახიობი
ქართლოს კასრაძე — ქართველი ესტრადის მსახიობი, მწერალი
ჯემალ კასრაძე — ქართველი ფოტოხელოვანი
ბანიცია

ბანიცია (ლათ. „“ - განდევნა) — სასჯელის სახე ძველ პოლონურ სამართალში. ბანიცია ორგვარი სახისაა: სამუდამო ან დროებითი. იგი წარმოადგენს უფლების (ან უფლებების) ჩამორთმევას სახელმწიფო დამნაშავისათვის.

პირველი სახის სასჯელი ემსახურებოდა ხელისუფლების დაუმორჩილებლობის ან ყაჩაღობის აღკვეთას. მუდმივი ბანიცია ანუ ყველა უფლების ჩამორთმევა უფლებას აძლევდა ნებისმიერ ხელისუფალს, მის იურისდიქციაში მყოფი ნებისმიერი ბანიციანტი სიკვდილით დაესაჯა. ასე დაიღუპა, მაგალითად, ცნობილი გმირი სამუილ ზბოროისკი.

მეორე სახის (ანუ დროებითი) ბანიციის მფლობელს აჩერებდნენ ციხეში მანამდე, სანამ ის არ დააკმაყოფილებდა მოსარჩელის მოთხოვნებს.

ბანიციანტებს ჰქონდათ აპელაციის (გასჩივრების) უფლება უმაღლეს სასამართლოში ან მეფესთან, რის შემდეგ დამნაშავე, შესაძლოა, გათავისუფლებულიყო სასჯელისგან.
სითი მიუქრიმე ხათუნი

სითი მიუქრიმე ხათუნი — მეჰმედ -ის მესამე ცოლი და ბაიაზიდ -ის დედა.

ბიოგრაფია
მიუქრიმე იყო დულკადირიდის მეექვსე მმართველის სულეიმან-ბეის ქალიშვილი. 1446 წლის 15 დეკემბერს დააქორწინეს ოსმალეთის იმპერიის სულთან მეჰმედ -ზე. 1447 წელს მიუქრიმეს შეეძინა ბაიაზიდ . გარდაიცვალა 1467 წლის 3 დეკემბერს. დაკრძალულია ედირნეში.

მისი შვილი ტახტზე მიუქრიმეს გარდაცვალებიდან 14 წლის შემდეგ ავიდა. ვალიდე სულთნის ტიტული მიიღო მეჰმედ -ის სხვა ცოლმა ემინე გიულბაჰარ ხათუნმა, როგორც ბაიაზიდ -ის დედობილმა.
პოსტი

პოსტი (ინგლ. „“; ქართ. „შეტყობინება“) — ცალკეული შეტყობინება ინტერნეტ-ფორუმზე.

იმისათვის, რომ დავტოვოთ შეტყობინება (ანუ „დავპოსტოთ“) ინტერნეტ-ფორუმი, აუცილებელია შევავსოთ შესაბამისი ფორმა საიტზე. ფორუმის შეტყობინებებში გარდა შინაარსისა მითითებულია ავტორის სახელი (ე.წ.ნიკი), რიცხვი და ავტორტან და შეტყობინესათან დაკავშირებული ზოგიერთი სხვა მონაცემი.

ზოგიერთ ვებ–ფორუმებზე დაშვებულია შეტყობინებები ავტორის გარეშე. ასეთ შემთხვევებში საუბრობენ ანონიმურ პოსტზე ან პოსტზე ანონიმური მომხმარებლისაგან.

კომენტარები პოსტთან
კომენტარები არ არსებობს ცალკე, პოსტისგან დამოუკიდებლად. მათი ამოცანაა:
სხვადასხვაგვარად შეფასდეს პოსტის ღირებულება
დაზუსტდეს გაუგებარი მომენტები
გამოხატოს ავტორისაგან განსხვავებული მოსაზრება.

ამასთან, ცალკეულ შემთხვევებში კომენტარს, შესაძლოა, უფრო მეტი ღირებულება ჰქონდეს, ვიდრე თავად პოსტს.

ჩვეულებრივ, კომენტარი წარმოადგენს საკუთარ (ავტორისეულ) მოსაზრებას, რომელსაც შესაძლოა თან ერთვოდეს ციტატა რომელიმე წყაროდან ან ფოტომასალა.

კომენტარები უმეტესწილად სუბიექტურია, გამოხატავს პირადი ხასიათის დამოკიდებულებას და არ წარმოადგენს ზუსტ ინფორმაციას.
ბიზანტიურ-ბულგარული ომები

ბიზანტიურ-ბულგარული ომები — კონფლიქტების სერია ბიზანტიის იმპერიასა და ბულგარელებს შორის. დაპირისპირება საუკუნეში ბალკანეთში ბულგარების გამოჩენის თანავე დაიწყო და 680 წლიდან ბულგარეთის იმპერიის სამხრეთით გაფართოვებასთან ერთად გამწვავდა. ბრძოლები მიმდინარეობდა გარდამავალი უპირატესობებით. ყველაზე მნიშვნელოვან გამარჯვებებს ბულგარელებმა კრუმის ხელმძღვანელობით მიაღწიეს. 814 წელს კრუმის გარდაცვალების შემდეგ მისმა შვილმა ომურტაგმა ბიზანტიასთან ოცდაათწლიანი სამშვიდობო ზავი დადო. 893 წელს სიმეონ -მა ბიზანტიელებთან ბრძოლაში ასევე მიაღწია მნიშვნელოვან გამარჯვებებს, თუმცა მაინც ვერ შეძლო აღმოსავლეთის უდიდესი იმპერიის შექმნა.

971 წელს ბიზანტიის იმპერატორმა იოანე ციმისკემ შეძლო დასუსტებული ბულგარეთის იმპერიის უმეტესი ნაწილის დაპყრობა, ასევე ხელში ჩაიგდო ბულგარეთის იმპერატორი ბორის და დედაქალაქი პრესლავი. ბიზანტიამ ბულგარეთის საბოლოო დაპყრობა 1018 წელს ბასილი -ს მმართველობის დროს, 1014 წელს ლიუჩთან ბრძოლაში გამარჯვების შემდეგ შეძლო. შემდეგ წლებში ბულგარეთში ბიზანტიელთა წინააღმდეგ რამდენიმე წარუმატებელი აჯანყება მოხდა. 1185 წელს პეტერ -მ და ივან ასენ -მა წამოიწყეს აჯანყება. შიდა პრობლემების მქონე ბიზანტიამ ვეღარ შეძლო აჯანყების ჩხშობა, რაც გახდა ბულგარეთის მეორე იმპერიის დასაბამი.

მეოთხე ჯვაროსნული ლაშქრობა 1204 წელს კონსტანტინოპოლის დაპყრობით დასრულდა. ბულგარეთის იმპერატორმა კალოიანმა სცადა ახლად შექმნილ ლათინთა იმპერიასთან მეგობრული ურთიერთობის დამყარება, მაგრამ ჯვაროსნებმა ბულგარელებთან ყველანაირ ალიანსზე უარი თქვეს. ლათინთა იმპერიის დაცემის შემდეგ ბიზანტიამ შეძლო მოძლიერება და ბულგარეთში მიმდინარე სამოქალაქო ომის ფონზე თრაკიის ნაწილი დაიპყრო, თუმცა ბულგარეთის იმპერატორმა თეოდორ სტანისლავმა შეძლო თრაკიის მიწების უკან დაბრუნება. ბულგარეთის და ბიზანტიის ურთიერთობებში დაძაბულობა გაგრძელდა მანამ სანამ ოსმანებმა 1393 წელს ჯერ ბულგარეთის დედაქალაქი ველიკო-ტირნოვო ხოლო შემდეგ 1453 წელს კონსტანტინოპოლი დაიპყრეს.
ემინე გიულბაჰარ ხათუნი

ემინე გიულბაჰარ ხათუნი — მეჰმედ -ის ცოლი და ბაიაზიდ -ის დედობილი..

ბიოგრაფია
ემინე დაიბადა 1432 წელს. წარმოშობით იყო ალბანეთიდან, კოსოვოდან ან სერბიიდან. ჰარამხანაში მოხვდა დაახლოებით 1446 წელს. იყო გევჰერ ხათუნის (ან გევჰერჰან ხათუნის) დედა. როგორც ბაიაზიდის დებილმა და მეჰმედ —ის ქვრივმა მან მიიღო ტიტული, რომელიც გაუტოლდა ვალიდე სულთნის ტიტულს. ემინე გიულბაჰარ ხათუნი გარდაიცვალა 1492 წელს სტამბოლში. დაკრძალულია ჰათიჰის მეჩეთში. დედობილის ხსოვნისთვის ბაიაზიდ -მ გიულბაჰარის გარდაცვალების შემდეგ ააშენა ხათუნიეს მეჩეთი თოქათში.
ანდრეას ბრემე

ანდრეას ბრემე (; . 9 ნოემბერი, 1960, ჰამბურგი — გ. 20 თებერვალი, 2024) — გერმანელი ფეხბურთელი და ფეხბურთის მწვრთნელი. მსოფლიო ჩემპიონი და მსოფლიოსა და ევროპის ჩემპიონატების ვერცხლის პრიზიორი. ცნობილი იყო საჯარიმო დარტყმებისა და პენალტების შესრულებით. თამაშობდა ორივე ფეხით თანაბრად კარგად. 1990 წლის მსოფლიო ჩემპიონატის ფინალში სწორედ მან გაიტანა გამარჯვების გოლი თერთმეტმეტრიანიდან.

სანაკრებო კარიერა
1984–1990 წლებში ჯერ გფრ-ს ეროვნული ნაკრების, ხოლო შემდეგ, 1991–1994 წლებში გერმანიის ეროვნული ნაკრების ღირსებას იცავს, რომელთა შემადგენლობაში საერთო ჯამში 86 შეხვედრას ატარებს და 8 ბურთი გააქვს.

სანაკრებო სტატისტიკა
მიღწევები
საკლუბო
კაიზერსლაუტერნი
ბუნდესლიგა: 1997–98
მეორე ბუნდესლიგა: 1996–97
გერმანიის თასი: 1995–96
გერმანიის სუპერთასის ფინალისტი: 1996

ბაიერნი
ბუნდესლიგა: 1986–87
ევროპის ჩემპიონთა თასის ფინალისტი: 1986–87
გერმანიის სუპერთასი: 1987

ინტერი მილანი
სერია : 1988–89
იტალიის სუპერთასი: 1989
უეფა-ს თასი: 1990–91

რეალ სარაგოსა
ესპანეთის თასის ფინალისტი: 992–93

სანაკრებო
გფრ
მსოფლიო ჩემპიონი: 1990
მსოფლიოს ვიცე-ჩემპიონი: 1986
ევროპის ვიცე-ჩემპიონი: 1992

ინდივიდუალური
 ': 1987, 1990
-ის ბუნდესლიგის სეზონის გუნდის წევრი: 1985–86
ევროპის ჩემპიონატის სიმბოლური ნაკრების წევრი: 1984, 1992
მსოფლიო ჩემპიონატის სიმბოლური ნაკრების წევრი: 1990
 '-ს სერია -ს წლის საუკეთესო ფეხბურთელი: 1989
 '-ს „ინტერნაციონალეს“ წლის საუკეთესო მოთამაშე: 1989
ევროპის წლის მესამე საუკეთესო ფეხბურთელი: 1990
ქალბაჯარი

ქალბაჯარი ( — ციხესიმაგრე მდინარის შესართავთან), ან ქარვაჭარი ( — სავაჭრო ციხესიმაგრე ან ქვის ბაზარი) — ქალაქი აზერბაიჯანში. მდებარეობს მდინარე ტერტერის ზემო დინებაში. აზერბაიჯანის ადმინისტრაციულ-ტერიტორიული დაყოფის მიხედვით ქალბაჯარის რაიონის ადმინისტრაციული ცენტრია. ყარაბაღის ომის შემდეგ ყარაბაღის მეორე ომამდე აკონტროლებდა არაღიარებული მთიანი ყარაბაღის რესპუბლიკა. ადმინისტრაციულ-ტერიტორიული დაყოფის მიხედვით კი იყო შაუმიანის რაიონის ადმინისტრაციული ცენტრი. 2020 წლის 25 ნოემბერს დაუბრუნდა აზერბაიჯანის კონტროლს.

გალერეა
გლენდა ჯექსონი

გლენდა მეი ჯექსონი (; დ. 9 მაისი, 1936, ბერკენჰედი — გ. 15 ივნისი, 2023, ლონდონი, ინგლისი) — ბრიტანელი მსახიობი და პოლიტიკოსი. ორგზის ოსკარის და სამგზის ემის ჯილდოს, ასევე ტონის და ოქროს გლობუსის მფლობელი. ბრიტანეთის იმპერიის ორდენის კომანდორი.

1992 წლიდან 2015 წლამდე იყო გაერთიანებული სამეფოს ლეიბორისტული პარტიის წევრი.

ფილმოგრაფია
იბერო-ამერიკა

იბერო-ამერიკა მოიცავს ამერიკის იმ ქვეყნებს, რომლებიც ესპანეთისა და პორტუგალიის ყოფილი კოლონიები არიან. ესპანეთი და პორტუგალია თავის მხრივ მონაწილეობას იღებენ იბერო-ამერიკულ სამიტში და გაწევრიანებული არიან იბერო-ამერიკულ სახელმწიფოთა ორგანიზაციაში. ამ ორგანიზაციის წევრები ასევე არიან ეკვატორული გვინეა, მაგრამ არ არიან აფრიკის სხვა პორტუგალიურენოვანი სახელმწიფოები.

პრეფიქსი იბერო აღნიშნავს იბერიის ნახევარკუნძულს ევროპაში, რომელიც მოიცავს ესპანეთს, პორტუგალიას, ანდორასა და გიბრალტარს. იბერო-ამერიკა აერთიანებს ესპანურენოვან ქვეყნებს ჩრდილოეთ, ცენტრალურ და სამხრეთ ამერიკაში, ასევე პორტუგალიურენოვან ბრაზილიას. გამონაკლისებია ფრანგულენოვანი ჰაიტი, საფრანგეთის გვიანა, საფრანგეთის ზღვისიქითა დეპარტამენტები — მარტინიკა და გვადელუპა, ასევე საფრანგეთის ზღვისიქითა გაერთიანებები — სენ-მარტენი და სენ-ბარტელმი, რომლებიც იბერო-ამერიკას ლათინური ამერიკისგან განასხვავებს.

1991 წლიდან, იბერო-ამერიკული ქვეყნები მართავენ იბერო-ამერიკულ სამიტს, რომელშიც მონაწილეობას იღებენ ამ სახელმწიფოთა მეთაურები; მათ შორის არიან ესპანეთის, პორტგუალიისა და ანდორის მეთაურები.

ქვეყნები და მოსახლეობა ევროპასა და ამერიკაში
ესპანურენოვანი : ( 412 325 000 მოლაპარაკე)
38 747 000
9 182 000
16 928 000
45 600 000
4 401 000
11 269 000
10 090 000
13 228 000
6 881 000
12 599 000
7 205 000
115 296 000
5 487 000
3 232 000
6 158 000
27 968 000
3 726 000
44 116 000
3 463 000
26 749 000

პორტუგალიურენოვანი : (211 520 003 მოლაპარაკე)
201 032 714
10 487 289